<classify> SPIKA wa Bungela Tanzania, Job Ndugai ameitaka Serikali iyafungue makontena yaliyozuiliwa bandarini na kuzigawa sare za polisi zinazoelezwa kuwemo katika makontena hayo.Aliagiza hivyo wakati wa kuahirisha mkutano wa 16 wa Bunge na kusema uamuzi huo umetokana na kujiridhisha kupitia kamati iliyoundwa kufuatilia suala la kuyafungua makontena hayo.Agizo la Spika linaondoa sintofahamu iliyokuwepo kuhusu kampuni ya Daily, inayomilikiwa na Mbunge wa Viti Maalumu CCM, Angela Kizigha, iliyopewa zabuni ya kununua sare za polisi kwamba imeleta sare hewa, hivyo kusababisha Bunge liunde kamati kuchunguza madai hayo.Katika mkutano wa 15 wa Bunge uliibuka mzozo uliotokana na tuhumu kuwa kampuni hiyo iliingiza nchini vifaa feki, hivyo kusabbaisha Spika aunde kamati ya uchunguzi iliyotakiwa kuangalia ikiwa ni kweli sare za polisi zilikuwa hewa.Katika Bunge lililopita mlipiga kelele kuhusu makontena yale kwamba yalikuwa hayana kitu, nikateua timu ya wabunge kwa ajili ya kufuatilia jambo hilo na tumejiridhisha mle ndani kuna vifaa vizuri, naagiza wenzetu serikali muanze kugawa haraka sana, alisema.Ndugai alisema wabunge waliokwenda bandarini walifungua makontena hayo na kuangalia kila kilichokuwemo ndipo wakajiridhisha na kupeleka taarifa kwa Spika.Kamati hiyo ilikuwa na wabunge tisa walioongozwa na Musa Zungu ambaye ni Mbunge wa Ilala CCM. Baadhi yao ni Mbunge wa Same Mashariki Nagenjwa Kaboyoka Chadema, Mbunge wa Mtera, Livingston Lusinde CCM, Mbunge wa Mtambile, Masoud Abdalah CUF na Mbunge wa Segerea, Bona Kamoli CCM.  <topic>: KITAIFA 